section_heading: Radnja
paragraph_text: Divine je ponosna nositeljica titule "Najprljavija živuća osoba"; živi u kamp prikolici sa slaboumnom majkom Edie, opsjednutom jajima, suputnicom Cotton i svojim nastranim sinom Crackersom koji neprestano smišlja nove seksualne perverzije kako bi zadovoljio Cottonine vojerističke sklonosti. Obiteljsku idilu, međutim, žele narušiti Raymond i Connie Marble, zločinački bračni par zabrinut za svoj društveni status. Naime, Marbleovi se bave otimanjem mladih djevojaka koje zatim njihov sluga siluje, a odmah nakon poroda njihovu djecu prodaju lezbijskim parovima te zarađenim novcem financiraju pornografiju i distribuciju heroina u osnovnim školama; u skladu s tim, smatraju da su oni zaslužili titulu Najprljavijih živućih ljudi.